Na podlagi 10. člena Odloka o prodaji blaga zunaj prodajaln na območju Občine Sodražica (Ur. l. RS št. 67/18), izdajam naslednji

**TRŽNI RED**

***za Pokrito tržnico Sodražica***

1. **[LOKACIJA](https://www.uradni-list.si/glasilo-uradni-list-rs/vsebina/2010-01-3094/trzni-red-na-trznici-v-slovenskih-konjicah/%22%20%5Cl%20%22II.%C2%A0LOKACIJA%C2%A0IN%C2%A0OBRATOVALNI%C2%A0%C4%8CAS%C2%A0TR%C5%BDNICE)**

Tržnica posluje na urejenem pokritem tržnem prostoru na trgu, pod nazivom »Pokrita tržnica Sodražica«.

Tržnica razpolaga s pokritim prodajnim tržnim prostorom, ki zajema 65 m2 prodajne površine.

Ob predhodnem dogovoru z upravljavcem je možen najem stojnic oz. prodajnih pultov, sicer za prodajno mizo poskrbi vsak prodajalec sam oz. je predvidena prodaja s tal (sadike, cvetje in podobno).

Upravljavec tržnice je Javno komunalno podjetje Komunala Ribnica d.o.o.

1. **OBRATOVALNI ČAS IN PROGRAM TRŽNICE**

Obratovalni čas tržnice je:

* 1. od ponedeljka do petka od 8. do 16. ure
	2. ob sobotah od 8. do 13. ure
	3. ob nedeljah in praznikih je tržnica praviloma zaprta.

V času prireditev na trgu (sejmi, predstavitve, sezonske prodaje) se obratovalni čas tržnice prilagodi potrebam posamezne prireditve.

Obratovalni čas tržnice je izobešen na vidnem mestu.

Prodaja na tržnici od ponedeljka do petka poteka glede na podane vloge zainteresiranih ponudnikov.

Ob sobotah je prodaja pravilom namenjena lokalnim pridelovalcem in izdelovalcem iz območja LAS po poteh dediščine od Turjaka do Kolpe, vključno s sosednjimi občinami.

1. **[PRODAJNA MESTA NA TRŽNICI IN PRODAJA](https://www.uradni-list.si/glasilo-uradni-list-rs/vsebina/2010-01-3094/trzni-red-na-trznici-v-slovenskih-konjicah/%22%20%5Cl%20%22IV.%C2%A0PRODAJNA%C2%A0MESTA%C2%A0NA%C2%A0TR%C5%BDNICI%C2%A0IN%C2%A0PRODAJA)**

Prodajno mesto zajema najmanj 4 m2 in se lahko najame za posamezni dan, po plačilu uporabnine, ali za daljše obdobje, na podlagi pogodbe med upravljavcem in stalnim prodajalcem.

Za daljše obdobje upravljavec s stalnimi prodajalci sklepa pisno pogodbo, s katero se določi obdobje prodaje in prodajno mesto. V primeru, da stalni prodajalec, s katerim je sklenjena pogodba, po preteku ene ure od pričetka obratovanja tržnice ne zasede svojega prodajnega prostora, lahko upravljavec le-tega dodeli občasnemu oziroma drugemu prodajalcu.

Občasni prodajalci lahko na pokriti tržnici prodajajo tudi na podlagi soglasja upravljavca oz. pooblaščene osebe upravljavca, ki ga pridobijo ob ustnem dogovoru o dodelitvi prostora in takojšnjem plačilu uporabnine, kar se izkaže s potrdilom o plačilu. Prodajalec se s tem zaveže, da bo spoštoval tržni red.

Prodajni prostor upravljavec odda v najem tistim, ki izpolnjujejo pogoje za prodajo na tržnici v skladu z določili tega tržnega reda.
Prodajni prostori se oddajajo za določen čas.
Oddaja prodajnega prostora v podnajem je prepovedana.

Upravljavec lahko odpove uporabo prodajnega prostora prodajalcem predvsem zaradi:

* kršitev določil tega tržnega reda,
* neplačevanja uporabnine,
* neurejenosti na prodajnem mestu,
* prodaje izdelkov, ki jih ni dovoljeno prodajati in za katere nima dovoljenja,
* samovoljnega zasedanja in širitve tržnega mesta,
* nespoštovanja pravil upravljavca.
1. **VRSTE PRODAJNEGA BLAGA**

Na tržnici se trguje z živilskimi in neživilskimi izdelki, izdelki domače in umetnostne obrti, lahko pa tudi z drugim blagom.

* Živila:
žita in mlevski izdelki, vrtnine, meso in mesni izdelki, ribe in ribji izdelki, mleko in mlečni izdelki, rastlinska olja, sadje in izdelki iz sadja, brezalkoholne in alkoholne pijače, gobe in gozdni sadeži, med in izdelki iz medu, zdravilna in druga zelišča ter izdelki iz zelišč, druga živila rastlinskega in živalskega izvora.
* Neživilski izdelki:
cvetje, semena, sadike vrtnin, sadja in okrasnih rastlin.
* Izdelki domače in umetne obrti ter izdelki društev oz. krajevnih organizacij: suha roba in lončarstvo, izdelki društva upokojencev, šole…
* Drugo blago: galanterijsko blago, bižuterija, oblačila, posteljnina, toaletno in kuhinjsko perilo, obutev, publikacije ter drugo razno blago v skladu z določili pravilnika o minimalnih tehničnih pogojih za opravljanje trgovinske dejavnosti.

Vsa živila živalskega izvora se prodajajo, če so izpolnjeni tudi pogoji, določeni s sanitarno-zdravstvenimi predpisi.
Za prodajo cvetja, malih živali, hrane za male živali, semen, sadik vrtnin, sadja in okrasnih rastlin morajo biti izpolnjeni tudi pogoji, določeni z drugimi predpisi.

1. **PRODAJALCI**

Na tržnici smejo prodajati:

1. kmetovalci,
2. drugi posamezniki, ki opravljajo gospodarsko dejavnost domače obrti,
3. nabiralci gozdnih sadežev, cvetja ter zdravilnih zelišč,
4. društva in humanitarne organizacije,
5. drugi posamezniki in organizacije, ki izpolnjujejo potrebne pogoje,
6. trgovci.

Prednost prodaje imajo lokalni pridelovalci in izdelovalci, ki prodajajo živila in neživilske izdelke ter izdelke domače in umetne obrti.

Kmetovalci in drugi posamezniki, ki nimajo registrirane dejavnosti, ki jo izvajajo na tržnici, morajo imeti za prodajo svojega blaga veljavno potrdilo pristojnega upravnega organa o lastni proizvodnji oziroma potrdilo o opravljanju dopolnilne dejavnosti.
Registrirani trgovci in gostinci ter druge pravne in fizične osebe morajo izpolnjevati zakonsko predpisane pogoje za prodajo na tržnici.

Upravljavec tržnice oz. občina ne odgovarjata za blago, ki se prodaja, in zakonitost same prodaje.

Na tržnici je dovoljeno prodajati blago, ki izpolnjuje vse zakonsko določene pogoje za prodajo. Za blago, ki ne ustreza zakonskim pogojem, odgovarja prodajalec.
Za kršitve določil predpisov o trgovanju z blagom odgovarja prodajalec (kmetovalec ali drug posameznik, ki izpolnjujejo za to potrebne pogoje).

1. **[CENIK / UPORABNINA](https://www.uradni-list.si/glasilo-uradni-list-rs/vsebina/2010-01-3094/trzni-red-na-trznici-v-slovenskih-konjicah/%22%20%5Cl%20%22VI.%C2%A0PRISTOJBINA)**

Uporabnina vključuje uporabo prodajnega prostora in uporabo vode, proti plačilu pa tudi uporabo elektrike.

**Cene ne vključujejo 22% DDV.**

**Pri uporabi se obračuna najmanj 4 m2****na uporabnika.**

|  |  |  |  |  |
| --- | --- | --- | --- | --- |
| **Uporaba** | **Cena /** m2 | Cena z uporabo elektrike / m2 | **Cena za celo površino** | Cena z uporabo elektrike za celo površino |
| * **do 4 ure**
 | 0,6 EUR | 1,85 EUR | 30 EUR | 40 EUR |
| * **cel dan**
 | 1,0 EUR | 3,00 EUR | 50 EUR | 70 EUR |

Lokalni pridelovalci in izdelovalci, ki prodajajo živila in neživilske izdelke ter izdelke domače in umetne obrti ter drugi uporabniki iz območja LAS Po poteh dediščine od Turjaka do Kolpe, vključno s sosednjimi občinami, ki tržni prostor uporabljajo za lastne potrebe (predstavitev dejavnosti društev, javnih zavodov…) so, na podlagi subvencije Občine Sodražica, oproščeni plačila uporabnine.

Uporabnino plača stalni uporabnik v roku, ki je naveden v pogodbi.

Uporabnino za posamezni dan plača uporabnik preden zasede prodajno mesto.
Pooblaščena oseba upravljavca uporabniku na podlagi plačane uporabnine izdati soglasje za prodajo, ki ga prodajalec hrani najmanj do konca obratovalnega časa tržnice.

1. **[NADZOR](https://www.uradni-list.si/glasilo-uradni-list-rs/vsebina/2010-01-3094/trzni-red-na-trznici-v-slovenskih-konjicah/%22%20%5Cl%20%22VII.%C2%A0NADZOR)**

Nadzor nad trgovanjem na tržnici opravljajo pristojne inšpekcijske službe, v okviru svojih pristojnosti, in upravljavec.

1. **VELJAVNOST**

Tržni red stopi v veljavo z dnem podpisa, uporablja pa se od 1. 4. 2019 dalje. Tržni red se objavi na spletni strani Občine Sodražica, upravljavec pa ga izobesi na vidnem mestu na tržnici.

Sodražica, 25. 3. 2019

Številka: 007-2/18

Župan Občine Sodražica

mag. Blaž Milavec